tartuNLP/wikipedia-smugri-20251201 huggingface dataset:
Кӧчладор район

Кӧчла́дор район () — веськӧтлан юкӧт Перем ладорись Коми кытшын. Куйлӧ Кӧсва ю да сы вожжез катытын, Кудымкар–Гайна автотуйсянь кыкнан ладорын.
Кӧчладор район вӧлі лӧсьӧтӧм октяб тӧлісьӧ 1926' годӧ Юрла районсянь торйӧтӧмӧн да Кӧсладор районісь мукӧд муэз содтӧмӧн. 
Районын лыддисьӧ 68 оланін, ны коласын 4 посад, 9 посёлок да 55
грезд (деревня). Олӧны 12.372 морт (2009.01.01). Кӧчладор районын 80% – 
коми отир. Йӧзыслӧн топыта – 4,5
морт/км2-ын. 
Веськӧтлан шӧрин – Кӧч посад. 
Районын юралісьыс – Пыстогов Ӧльӧш (2011' восянь).
География.
Кöчладор районыслöн ыждаыс 2718,07 км2 . Визиррес нюжалӧны 324 км-ся кузьжыка. 
Кöчладорыс межаасьӧ ойвылын Гайна районкӧт, рытвылын – Киров лапӧлісь Камакатыт районкӧт, лунвылын – Юрла районкӧт, асыввылын – Кӧсладор районкӧт.
Янсалӧм.
Кӧчладор районын 5 посадму:
Посадмуэзся Кöчладор районын эм эшö вит мувывтор, кöдна, оланінтöмöсь да, куйлöны веськыта районісь веськöтлан кипод увтын. 
Вильнёж янсӧттӧдз Кöчладорын лыддиссис 7 сельсовет: Акиловскöй, Большекочинскöй, Кочёвскöй, Маратовскöй, Пелымскöй, Сэпöльскöй, Юксьӧвскöй. Сэсся Акиловись да Сэпӧлись асвеськӧтлӧмсӧ вештісӧ, а муэзнысӧ пыртісӧ Кӧч посад увтӧ.
Культура да велöтан.
Районын эм 28 бурдӧтчанін, отирӧс велӧтан 14 керку; культура видзан 45 керку. Уджалӧ Вежа Микола вичку.
Шöрöт школаэз öні вита: Кöчын, Ыджыт Кочаын, Пелымын, Маратыын, Юксьöвын. 
Под школаэз кватя: Акиловын (ф), Казын (ф), Сёрваын, Сэпöльын, Усь Силайкаын, Усь Онолваын.
Нысся эм квать пондöтчан школа-филиал. 
Челядь саддэзісь токö кыка уджалöны аспондасис, этö Кöчись Сильканок да Малышок. 
Оланіннэз.
Ӧні Кӧчладор районын быдсӧн 67 оланін: 4 посад, 9 посёлок да 54 грезд (деревня). Олан иннэслӧн лыдыс дугдывтӧг чинӧ: 1932' годӧ нія районас вӧлісӧ 209-а, 2000' годӧ – 79-а.
Ӧння посаддэз:
Ӧння посёлоккез:
Ӧння грезддэз (деревняэз):
Кадакыла унапӧвса висьтас

Кадакыла унапӧвса висьтас (составнӧй глагольнӧй сказуемӧй) — этӧ сэтшӧм висьтас, кӧда сетӧм мездӧм формаа кадакылӧн ӧтлаын отсасян кывкӧт.
Шуам: "Талун, натьтӧ, колас отсавны вонӧлӧ". Отсасян кадакыв "колас" мыччалӧ мыйкӧ керны мӧдӧм, сетӧм лоан кад формаын, 3 мортінын, ӧтікӧ лыддянын. Медшӧрӧт лексика вежӧртас мездӧм формаа кадакылын "оставны". "Ваня рад отсавны". "Ножӧ отсавны быдӧнныс Генялӧ".
Каз (Кӧчладор район)

Каз — Перем ладорись Коми кытшын, Кӧчладор районісь Кӧч посадмуын грезд (деревня). 2006 воӧдз сія пырис Кӧч сельсоветӧ.
География.
Казыс сулалӧ Кӧч посадсянь лунвыв-асыввылӧ 8 км ылынаын.
Ордча грезддэз.
Казыссянь ойвылӧ 1,5 км ылынаын сулалӧ Шипичинчи грезд, лунвылас — Дурӧв да Шорша, рытвылас — Лобоз, Петрушин да Гаинчи. Ылынкодь ойвылас, трак кузя кӧ мунны, петӧ Леспромкоз посёлок да Кӧч посад. 
Отир.
Казын оліссезлӧн лыдыс медбӧрья нёльдас годӧн ыждӧма кыкись. 2009 во пондӧтчикӧ татӧн олісӧ 100 морт, кӧдна видзисӧ 29 горт, кӧть эшӧ 1970 годӧ грездас вӧлі 49 морт.
Козань

Козань (тотара моз: "Казан", ) — кар Рочмуын, Тотарамулӧн канкарыс.
Казах кыв

Казах кыв (каз: "Қазақ тілі") — казах отирлӧн кыв, тюрки кыввез увтырись.
Кыв отир оланын.
Статус.
Казахстан Республикалӧн конституция сьӧрті казах кыв Казахстан Республикаын веськӧтлан (каналан) кыв кодь.
Казахстан

Казахстан нето Казахму (казах кыв вылын: Қазақстан) — казах отирлӧн канму асыввыв Европаын да рытвыв Азияын.
Кайдук Ерчи (ю)

Кайдук Ерчи (рочӧнжык Кайдукскӧй Ерчи) — неыджыт ю Перем ладорись Коми кытшын, Иньваӧ усян Велвалӧн шульга вож.
Юыслӧн кузяыс – ? км. Бассейныс – ? км² ыжда. 
Ваыс кынмӧ октяб помын, а оссьӧ – апрель помын. 
Ю дорын коркӧ сулаліс Кайдук грезд (деревня).
Кайкар

Кайкар — этӧ посад Рочмуын, Киров лапӧлын.
Калининград

Калининград — этӧ кар Рочмуын, Калининград лапӧвлӧн канкарыс.
Кама (ю)

Кама — ыджыт ю Европа асыввылын, Урал керӧссэз одзын. Сія лоӧ Каспи саридзӧ усян Волгалӧн шульга вож. Волгаыслӧ Кама лоӧ медыджыт вожнас. Сылӧн кузяыс – 1805 км (Европаын 7-ӧтыс). Кама бассейнын - коми отирлӧн лунвыв горт.
Камалӧн визывтан туй.
Кама пондӧтчӧ Удмурт Республикаись Кез районын, сэсся мунӧ ойланьӧ Киров лапӧлӧт Зюзьдін да Камакатыт районнэс кузя, сы бӧрын кежӧ асывланьӧ и мунӧ Коми кытш пырйӧт, Гайна да Кӧс районнэзӧттяс, петӧ Перем ладорись Совкар районӧ, кытӧн кежӧ лунвылӧ и сыбӧрын визывтӧ сё лунвывланьӧ Перем ладор кузя, Удмурт да Башкыр республикаэз коласӧттяс да петӧ Татарстан республикаӧ, кытӧн сія и усьӧ Волгаас. 
Камалӧн вавидзаннэз.
Кама вылын Перем ладорын керӧмӧсь кык пором, сійӧн аркмӧмась Кама вавидзан (1915 км²), Вотка вавидзан (1120 км²), Кама кывтытісь вавидзан.
Кама дорын каррез.
Кама дорын сулалӧны каррез – Совкар (Соликамскӧй), Кыдзкар (Березники), Перем, Вотка, Сарапул, Елабуга, Чаллы.
Камалӧн вожжез.
Камалӧн медыджыт вожжез: Вятка, Чочком, Чусва, Вишера.
Кама ю Коми кытшын.
Коми кытш пырья Кама ю котӧртӧ паськыт оль кузя Порыги посёлоксянь да Светлицаӧдз, быдӧссӧ 120 км. Кама визывтӧ вӧррез да нюррез коласӧт. 
Коми кытшын Камаӧ усьӧны веськытладорсянь Кӧсва, Иньва, Пожва, шульгаладорсянь Весляна, Сьӧдъю, Лупья, Леман.
Кама ольыслӧн профиль абу симметрия сьӧрті керӧм. Веськыт вадӧр унажыксӧ вылын, тэчӧм под иззэзісь: сёйму, извесьму, мергель. Шульга вадӧрыс, бӧра, лажмыт, ваялӧм лыаӧсь пляжжезӧн да ляпытіннэзӧн. Камалӧн ӧрыс рытвывланьын уналаӧт янсӧтчӧ виссэзӧ. Весляна усянінсянь улынжык да Кӧсва уссёӧдз ӧрыс мукӧдлаӧт паськалӧ 300 метраӧдз. Гайналӧ паныт Камаыс 180-190 м пасьта. Ӧтік воӧн ваыс татӧн кывтӧ шӧркодяс 3 км3 мымда. Гожумся межень коста Кама визывтӧ 0,3–0,6 м/сек шупытаӧн, коссезӧт – 1 м/сек-ӧдз. Коми кышын Камалӧн пыдынаыс шӧркодяс 1-1,5 м. Медучӧт пыдынаэз межень коста 50-60 см, коссезын 0,3-0,4 см. Плёссэзын пыдына овлӧ 3-5 м-ӧдз.
Режим сьӧртіыс Кама – волькытін кузя котӧртан юэз кодь. Оссьӧ апрель коста. Ваыс пондӧ ыждыны майын. Вылын тшупӧтас видзсьӧ 60-70 лун. Этія кадӧ ю кузя ӧтӧрӧ-мӧдӧрӧ ветлӧны уяланнэз – отирыс чулӧтӧны с.ш. ойланься завоз. Сія жӧ кадӧ пондӧны лэдзны вӧр, керӧны пуррез (плоттэз). Лымья тӧв бӧрын да чожа кӧ тулыс локтас, ваыс содӧ 3 метрася вылӧжык. Сэки юыс вӧтьӧ ӧрвывся терраса, ӧтлаын и вадорся вӧррез, йӧз оланіннэз.
Пыдӧсыс Камаыслӧн унажыксӧ лыаись (песӧкись), сорасӧн лоӧ кӧдз (галька), уна сорлалӧм и нювт. Ваыс Камаын рудӧв-гӧрд. Этадз лоӧ сысянь, мыля татчӧ унаӧн миськассьӧны перем системаись гӧрдрӧма сёймуэз. Лёка гудыртӧны Камалісь васӧ неыджыт шороккез, кӧдна петӧны нюррезісь. Ваыс энія шоррезын сьӧда-гӧрд рӧма, мыля сыын соралӧма сісьман органика.
Йысявны Кама пондӧтчӧ Коми кытшӧ кӧдзыттэз локтӧм бӧрын. Йыыслӧн кыза медкӧдзыт воэзӧ овлӧ 1 метраӧдз.
Кама вавидзан

Кама вавидзан (рочӧнжык Камскӧй водохранилищё) — Кама ГЭС лӧсьӧтӧм бӧрын аркмӧм вавидзан Кама ю вылын. Лоӧм этія вавидзаныс 1954 годӧ, кӧр Камасӧ ГЭС дынас поромитісӧ да керисӧ сэтчӧ помӧт (плотина). 
Вавидзаныслӧн ӧтласа ыждаыс — 1 910 км², тӧрасыс (объёмыс) — 12,2 км³. Медыджыт паськыта — 14 км, но сэтӧн, кытӧн Камакӧт ӧтлаасьӧны Обва да Косьва вадӧррез коласын овлӧ и 27 км. Кузяыс ойвывсянь лунвылӧ – 250 км кыным. Медыджыт пыдына – 30 м. 
Куйланін.
Кама вавидзаныс куйлӧ Европалӧн асыввыв дорын, Урал одзись мыса-мылькья отын, Кама ю бассейнын.
Помӧтыс керӧм Чусва уссёсянь невна улӧжык, Перем кар ойвыв дорланяс.
Кама бассейнлӧн катыт да шӧрӧт торас вавидзаныс куйлӧ самӧй шӧрас. Веськыт ладорас ваӧктаныс мунӧ Роч волькытін вылісь, шульга ладорас – Урал керӧссэз одзись да ны рытвыв покаттэзсис. Медвылыніннэз, кытісь ӧктіссьӧ ваыс – керӧса ладорын лоӧны 1000-1500 метраӧн, волькытінын – 400 метраӧн, медлажмытіннэс – 100 м вылына. Урал одзись мыссэза волькытін лоӧ шӧркодяс 200-250 м вылына. Сійӧ пыдына (100-150 метраӧдз) кырӧтӧны Вишора, Яйва, Косьва, Усьва да Чусва юэзлӧн оллез. Ю колассэзын некрут веретяэз. Бура учӧтжыкӧсь ыжда да тӧдчанныс (значеннёныс) сьӧрті Камайыв вылынін, Ойвыв мыссэз, Кондӧс мыссэз, Сылва кряж, Тулва вылынін, кӧдналӧн межвылын чуттэз лоӧны 300 м кыным.
Вожжез.
Медыджыт вожжес, кӧдна усьӧны Кама вавидзанӧ: веськыт ладорсянь – Яйва, Косьва, Усьва да Чусва, шульга ладорсянь – Кондӧс, Иньва, Обва. 
Шульга да веськыт вожжес ӧддьӧн неӧткодьӧсь. Кама вавидзанӧ веськыт ладорсянь усьӧны волькытін понда лӧсялан юэз: оллезныс бура тӧдчӧны, визылыс – жаг. Веськыт ладорсянь усян юэс катыттэзын керӧс понда лӧсяланаӧсь. Пондӧтчӧны нія унажыксӧ Урал вылын, перво котӧртӧны медшӧрӧт мусюрыс (хребетыс) пӧлӧн, а сэсся кежӧны рытвылӧ да татісь мусюрресӧ пырӧтӧм бӧрын петӧны Кама дынӧ. Шульга вожжезас унажык ваыс, стокыс ыджытжык. 
Кама ГЭС лӧсьӧтӧм бӧрын ваыс Камаас польдӧма да сы вожжес уссёын артмӧмась курьяэз да дорӧттяныс вомыннэз (плёссэз). 
Кӧзяйство.
Вавидзан аркмӧм бӧрын Кама кузя уйӧтӧмыс да кылӧтӧмыс энія местаэзын ӧддьӧн бурмис: ӧшисӧ коссез, веськытжык лоис уйӧтан туй. Лоисӧ сибыттэзӧн судноэз понда Камалӧн вожжес: Чусва Сылвакӧт, Обва, Косьва, Иньва. 
Вавидзан вылӧт ветлӧны тывывся судноэз, нія озӧ полӧ вылын да крут гыэзісь (ваввезісь), кӧдна аркмӧны татӧн шторм коста.
Вавидзан дорын Кама ГЭС-ысся сулалӧ сідзжӧ Перем ГРЭС.
Ӧзыннэз: Добрянка, Чормӧc, Майкар, Пожва, Орёл, Совдор, Кыдззакар, Совкар.
Камайыв вылынін

Камайыв вылынін (рочӧнжык: Верхнекамскӧй возвышеннось) — Кама ю йыввезын сулалан вылынін. Сійӧ ас коласаныс торйӧтӧмась Коми кытш, Удмурт республика да Киров лапӧв.
Камайыв вылынінас асыввыв покатсяняс пондӧтчӧны Камалӧн медыджыт веськыт вожжес – Кӧсва, Иньва да Обва, а рытвыв покатсяняс босьтӧ пондӧтчансӧ и ачыс Кама юыс. 
Камайыв вылынін лэбӧ мувевдӧрнас 300–етраӧдз. Медвылын чутыс – Краснояр керӧс (), куйлӧ Киров лапӧлісь Зюзьдін районын. Шӧрӧт лыдпассэз, бӧра, дзир 240– мымда. 
Камайыв вылынін тэчӧма сёйезісь, мергеллезісь да лыаись. Вевттьӧм сія унажыксӧ лысъя вӧрӧн.
Камайыв вылынін – коми отирлӧн зюздін увтырыслӧ важся горт.
Камашор (ю)

Кама́шор — неыджыт юок Перем ладорись Коми кытшын, Велваӧ усян Йӧгвалӧн шульга вож.
Камашорыслӧн кузяыс – ? км. Бассейныс – ? км² ыжда. 
Ваыс кынмӧ октяб помын, а оссьӧ – апрель помын. 
Ю дорын сулалӧны грезддэз Камашор да Гурин.
Каменка (Кӧсваӧ усян ю)

Каменка — неыджыт ю Перем ладорись Коми кытшын. Кӧсва юлӧн шульга вож, Кӧсва кытытын.
Каменкалӧн кузяыс – 86 км. Бассейныс – 125 км² ыжда. 
Ваыс кынмӧ октяб помын, а оссьӧ – апрель помын. 
Ю уссёын сулалӧ Вылісь Кӧсва посёлок.
Канкар

Канкар — тайӧ ыджыд кар, кӧда лоӧ веськӧтлан шӧрин канмулӧн нето регионлӧн.
Канму

Канму — этӧ котырлӧн политика структура.
Караганда

Караганда — этӧ кар Казахстанын, Караганда лапӧвлӧн канкарыс.
Карасовчи (Юсьва район)

Карасовчм (рочӧнжык Карасова) — Перем ладорись Коми кытшын, Юсьва районас кӧркӧся грезд (деревня). Грездыс сулалӧ Велва ю дорын.
Карасовчыс пырӧма Карпов посадмуӧ.
Карел кыв

Карел кыв (карел: "karjalan kieli") — этӧ урал вужись чудь-йӧгра группаись кыв.
Карпов посадму

Карпов посадму (рочӧнжык: Архангельскӧй сельскӧй поселеннё) — веськӧтлан юкӧт Перем ладорись Коми кытшын, Юсьва районас. Аркмис кӧркӧся Дӧйӧговскöй, Архангельскöй да Антипинскöй сельсоветтэзісь муэзнысӧ ӧтлаӧтӧмӧн.
2009 во кежӧ татӧн вӧлісö куим посад да 38 грезд (деревня). Оліссез – 3231 морт, гортвидзаннэз 1070-а.
Посадмуись шӧрин - Карпов посадын. Веськӧтланлӧн адресыс – 619173, Карпов посад, Медшӧрӧт туй, 43. Тел. (834246) 2–26–32.
Юралісьыс – Селина Вера Дмитриевна
Карпов посадмуись олан иннэз:
Кекур (Овичӧ усян ю)

Кекур () — неыджыт юок Перем ладорись Коми кытшын, Иньваӧ усян Овичлӧн шульга вож.
Юыслӧн кузяыс – ? км. Бассейныс – ? км² ыжда. 
Ваыс йысялӧ октяб помын, а оссьӧ – апрель помын. 
Ю дорын сулалӧ Кекур грезд.
Кельмаков Валей Кельмакович

Кельмаков Валей Кельмакович — паськыта тӧдса удмурт кывтуялісь. Чужис 1942 январ 14 лунӧ Татарстанын, Кукмор районісь Тыло посадын. Филология сьӧрті доктор (1993), профессор (1996). Канлӧн Удмурт университетын ӧтласа да чудь-йӧгра кывтӧдӧм сьӧрті кафедраӧн веськӧтлісь. 
1991 годӧ сылӧ сетісӧ «УАССР-ись наукаын тыдалана уджалісь» ним, а 1993 годӧ – «Роч Федерацияись наукаын тыдалана уджалісь» ним. 
1990 восянь Валей Кельмакович уджалӧ Чудь-йӧгра туяліссезлӧн йӧзколасісь ӧтувтчӧмын, а 1994 восянь лоӧ Финмуись чудь-йӧгра йӧзколасся котырӧ пырисьӧн.
Карьера.
1964 годӧ Кельмаков Валей помаліс Удмурт пединститутлісь (УГПИ) филология сьӧрті факультет. Сыбӧрын пондіс уджавны УдНИИ ын. 1971 воын бертіс УГПИ-ӧ (ӧні УдГУ), кытӧн сія перво вӧлі велӧтісьӧн удмурт да чудь-йӧгра кафедраын, а 1983–1989 воэзӧ юраліс этія кафедраӧн. 1995 годсянь сія ӧтласа да чудь-йӧгра кывтӧдӧм сьӧрті кафедраӧн веськӧтлісь. 1992–1995 воэзӧ велӧтіс йӧзсӧ удмурт кылӧ Финмуын.
Удж.
В.К. Кельмаков публикуйтіс кывтӧдӧм сьӧрті 170-ся унажык гижӧт. Сійӧ интересуйтӧ диалектология, а сідзжӧ фонетика да морфология зоралӧм. 
Валей Кельмакович лӧсьӧтіс нёль ыджыт конференция да лэдзис «Пермистика» нима нёль ӧктӧт. 
Мортыт лыддьӧма быдкодь курссэз УдГУ-ын, шуам ономастика, чудь-йӧгра кывтӧдӧм, удмурт кывтуялӧмыслӧн зоралӧм сьӧрті.
В. К. Кельмаков тшӧкыта ветліс чудь-йӧгра туяліссезлӧн йӧзколасся конгрессэзӧ. Сія вӧлі Таллиннын (1970 во), Будапештын (1975 во), Туркуын (1980 во), Сыктывкарын (1985 во), Дебреценын (1990 во), Ювяскюляын (1995 во).
Киев

Киев ( ) — Украиналӧн канкар.
Кина

Кина нето Джунго (рочöн Китай, хань кыв вылын 中国 - 中华人民共和国 ) — Асыввыв Азияын ыджыт канму. Тыр нимыс — Китай отир республика. Оліссез лыд сьӧрті Китайыс медодзза канму Мушар вылас.
Ордчӧн Китайыскӧт куйлӧны сэтшӧм канмуэз: Рочму, Монголму, Ойвыв Корея, Тайвань, Вьетнам, Лаос, Мьянма, Индия, Бутан, Непал, Афганистан, Таджикистан, Кыргызстан, Казахстан. 
Асыввылас Китай паськыта (14 500 км кузя вадӧрыс) петӧ океан дорӧ. Татӧн куйлӧны: Корея курья, Асыввыв Китай саридз, Веж саридз, Лунвыв Китай саридз.
&lt;br&gt;
Кичашор (ю)

Кичашор — неыджыт ю Перем ладорись Коми кытшын, Иньвалӧн веськыт вож.
Юыслӧн кузяыс – ? км. Бассейныс – ? км² ыжда. 
Ваыс йысялӧ октяб помын, а оссьӧ – апрель помын. 
Вежашор дорын сулалӧ Стариковчи грезд.
Климов Василий Васильевич

Климов Василий Васильевич (*1927) — Коми отирын паськыта тӧдса гижись, фольклорист, этнограф. Гижӧ перем комиӧн. Перем коми литератураын тыдалана ним. 
Олантуй.
Василий Васильевич чужис март 20' лунӧ 1927' годӧ Кудымкар районісь Юсай Пешнигорт грездын. Велӧтчис горт школаын (1934-1941). Айму дор ыджыт кось коста уджаліс колхозын. 1944’-1952’ воэзӧ кысъяліс армияын, сэсся помаліс рытся школа (1955) да педагогӧ велӧтанін (1957), пончич.
Творчество.
В. В. Климов ӧддьӧн уна да быднёжа гижис: сы бордтыв йывсис петӧма и проза, и кывбур, и орсан. Этася Василий Васильевич ӧктіс да йӧзӧтіс уна тексттэз коми фольклорись. 
Медодзза кывбур печатйтӧма 1956’ годӧ. 1966’ во коста мортӧс босьтӧмась СССР-ын гижиссез йитӧтӧ. Быдсӧн В. В. Климовыслӧн петӧмась комиӧн 25 небӧг.
Кодз (ю)

Кодз — неыджыт юок Перем ладорись Коми кытшын. Кӧсвалӧн шульга вож, усьӧ Кӧсваӧ сы катытас. 
Кодзлӧн кузяыс – 25 км. Бассейныс – 243 км² ыжда. 
Ваыс йысялӧ октяб помын, а оссьӧ – апрель помын. 
Кӧдз юӧ вайӧ ваэсӧ сы ыжда жӧ Березовка юок, кӧда уссёын сулалӧ Усь Березовка посёлок. 
Мӧдік вожыс – Учӧт Кодз.
Коколь (ю)

Коколь — неыджыт юок Перем ладорись Коми кытшын, Кӧсваӧ усян Лолымлӧн шульга вож.
Кокольлӧн кузяыс – 33 км. Бассейныс – 120 км² ыжда. 
Ваыс кынмӧ октяб помын, а оссьӧ – апрель помын. 
Ю дорын коркӧ вӧлі посёлок Усь Коколь.
Кокушка (Кӧчладор район)

Коку́шка — Перем ладорись Коми кытшын, Кӧчладор районісь Кӧч посадмуын ыджыт грезд (деревня). 
География.
Кокушкаыс сулалӧ Кӧч посадсянь лунвыв-асыввылӧ 22 км ылынаын, учӧтик шор йыввезын.
Ордча грезддэз.
Кокушкасянь асыввылын сулалӧ Сэпӧль, ойвыв-рытвылын Пӧлӧзайка. Лунвылас — Ташка, Боголюб да Уржа.
Туйез.
Кокушкаас öні лыддьöны 7 :
Отир.
Олӧны Кокушкаын коку́шкинчи. 2009 во пондӧтчикӧ нія вӧлісӧ 218 морт, кӧдна видзисӧ 69 горт. Эта бура етшажык 1970 во сьӧрті, кӧр татӧн олӧма 308 морт.
Гора нима отир.
Кокушкаын чужис да татісь пондӧтчан школаас велӧтчис Вавилин Михаил Дмитриевич, быдыслӧ тӧдса коми поэт.
Кольть

Кольть ("Ооцит") — подаэзлӧн пи аркман йӧртӧтыс али пытшпилӧн формаыс.
Коми зыряна

Коми зыряна (асьнысö шуöны Коми войтыр нето Коми йöз) — коми отирыслӧн кык ыджыт субэтноссис öтік. Комиэзлӧн мöд субэтносыс — перем комиэз нето коми пермяккез, олöны коми зырянасянь . 
Коми зыряналöн горт му — Коми Республика. Татöн нія лоöны титул нацияöн да нылöн кыв керöм роч кылыскöт ордчöн кылöн.
Коми Республикаись посадмуэз

Посадму (рочӧнжык: сельскӧй поселеннё) — Роч канмуын медучӧт веськӧтлан юкӧт видз-му уджалісь нето вӧрлэдзись отир вылын. Коми Республикаын ӧнія кадӧ эм 175 посадму:
Коми зыряналӧн гишшаннэз

Гишшаннэз (рочӧнжык: памиллёэз) — кӧднӧ новйӧны зыряна ладорын коми отир, мукӧдыс ӧткодьӧсь миян перем коми гишшаннэзкӧт (шуам – Истомин, Вавилин), мукӧдыс бӧра нылӧн асланысӧсь.
Этимология.
Кыдз и миян ладорын мукӧд гишшаннэз (а коми зырянаыс памиллёсӧ шуӧны "ов") аркмӧмась важся коми ниммезісь, а мукӧдыс босьтӧмӧсь мӧдік отиррезлісь.
Сідз, сэтшӧм гишшаннэз кыдз Ракин, Сюзев аркмӧмась "Рака", "Сюзь" ниммезісь, Женидкоков – "Дженыт кок" нимкодись. Татчӧ жӧ позьӧ казтывны: Изъюров, Кызъюров, Лыюров, Кушпелев, Кушманов, Югыдсинов, Яборов да уна мӧдіккез.
Мукӧд оввез босьтӧмӧсь яраннэзлісь (ненеччезлісь): Выучейский, Хатанзейский, Ванюта дмд.
Унажык памиллёэз, кыдз и миян, зырянаыслӧн аркмӧмась роч ниммезсянь: Быков, Князев, Лобанов, Распутин, Черных дмд.
Нимлёдз.
То коми зыряналӧн оввез:
Ӧшмӧссэз.
Плесовский Ф. Комиын овъяс / отв. ред. И.Л. Жеребцов, О.И. Уляшёв. Сыктывкар: РИПКРО МО РК, 1997. 144 с.
Видзӧт сідзжӧ.
Перем комиэзлӧн гишшаннэз
Коми му

Коми му — быдӧс муэз, кӧдна коми отир лыддьӧ аслас чужанінӧн. 
Коми му вежӧртас увтӧ унажыксӧ пыртӧны талуння Коми Республика да Коми кытш. Но Коми муыс – эта эшӧ и ордча муэз, кытӧн комиэз важынсянь олӧны: Перем ладорись Чердын да Вишера районнэз, мукӧт муэз Совдор, Совкар, Сива, Карагай да Ильинскӧй районнэзісь, а сідзжӧ Киров лапӧлісь Зюзьдін да Камакатыт районнэз.
Коми отирлӧн сёян-юан

Коми отирлӧн сёян-юан — важынся традиция, кӧдӧ комиэз веккез сьӧрна берегитӧны. Отир ӧнӧдз бура тӧдӧны важ сёяннэсӧ да лӧсьӧтӧны нійӧ нимлуннэз кежӧ да гӧтрасяннэз кежӧ. Быд локтісь мортсӧ коми керкуын потшуйтӧны ас сёянӧн. Сідз бура тыдалӧ — комиэз видзӧны ассиныс сёян традицияэз.
Сёян культура.
Сёйлісӧ коми отир пыр ӧтік кадӧ. Лунтырӧн сёйлісӧ нёлись: асывнас, луннас, лунся сёйӧм да ужын коласын вӧлі павжун, рытнас — ужын. Кӧслуналісӧ комиэс етша, но тӧдісӧ кӧслун да ульлун сёян. 
Кослунся сёян.
Кӧс сёяныс вӧлі — лёнісь да пышись виӧн сорлалӧм рок (каша), пӧжӧм тшакьяшыд, пуӧм да жаритӧм картов, кӧс виӧн сорлалӧм кушман, суслоӧн да ырӧшӧн пӧжӧм сёртни, зӧрись пуӧм ляз (кисель), ягӧддэзісь керӧм юан. 
Ульлунся сёян.
Кӧслуналӧм бӧрсянь сёйисӧ чериись да яйись пуӧм да пӧжӧм сёян, черинянь, пельняннез, тупӧссез. Берся сёян лӧсьӧтлісӧ вежалуннэз кежӧ: яяшыд, няняшыд, нӧкьяйӧв, мичӧтӧм кольттез, тупӧссез да мый да. Масленича кежӧ пӧжалісӧ блиннэз, Благовещеннё кежӧ — кай кодь нянь. Казьтісяннэз кежӧ лӧсьӧтлісӧ чериняннез, пельняннез да тупӧссез изӧм идісь да нӧкись. Медуна сёянсӧ лӧсьӧтлісӧ гӧтрасян кежӧ да Семик кежӧ.
Пельняннез.
Коми отир сёянсис йӧзыс бура тӧдӧны пельняннез. Кыдз шуӧны кывтуяліссез, сія кылыс шогмис кык торись — пель да нянь кыввезісь.
Вӧрись ӧктана сёян.
Сёянаныс комиэз паськыта пыртӧны ӧктӧм ягӧд, тшак, турун. Турун сёянсис отирыс медуна ӧктӧны пистик да пикан.
Юаннэз.
Ассяма коми юаннэзсис быдыслӧ тӧдсаӧсь чуж пизись керӧм сур да рудзӧга-зӧрья пизись — ырӧш. Ӧнӧдз этнӧ юаннэсӧ лӧсьӧтӧны быд вежалун кежӧ.
Сёян лӧсьӧтӧм да сёян доззэз.
Сёянсӧ комиэс тшӧкжыка пӧжисӧ да пуисӧ горын. Коліс кӧ лӧсьӧтны сёянсӧ перыта, сэк пуисӧ дорӧм куим кока таганка вылын, кӧда увтын вадзӧтлісӧ чаг-ёг. Сёян да пуан дозсӧ лӧсьӧтлісӧ быд грездын (деревняын) асланыс мастеровӧйез.
Базар вылын позис небны гӧрд сёйись, пуись да кӧртісь керӧм бекӧр-пань да дозмук (посуда). Быд керкуын вӧлісӧ пожум вужись да банісь керӧм доззэз. Унажыксӧ ныын видзисӧ пизь да сю, косьтӧм ягӧд да тшак, сов. Быдлунся сёян понда дыр видзисӧ сэтшӧм дозсӧ.
Сёрӧнжык, XIX век помын, вежалуннэз коста сёянсӧ пызан вылӧ пондісӧ ваявны стеклоись да фаянсісь керӧм дозын. Бура олісь отирыс дознысӧ видзисӧ керӧм шкап-посудниккезын.
Ӧння сёянпӧлӧс.
Ӧння кадӧ асланым коми сёян культураын лоисӧ вильмоза лӧсьӧтӧм блюдоэс. Сідз верданіннэзын, кафеэзын да рестораннэзын позьӧ адззыны — «кулич по-кудымкарски», «плюшки по-юрлински», «биточки по-гайнски», «жаркое по коми-пермяцки», «ырӧш по-кочёвски», «сур по-современному» да мый да.
Кордью (ю)

Кордью (сідзжӧ Кӧрддю, Гӧрддю) — неыджыт ю Перем ладорись Коми кытшын, Иньвалӧн шульга вож.
Кордьюлӧн кузяыс – 40 км. Бассейныс – 112 км² ыжда. 
Ваыс кынмӧ октяб помын, а оссьӧ – апрель помын. 
Медыджыт вожжес (шульгаланьсянь) – Буждӧмка, Ойвожка.
Ю дорын сулалӧны олан иннэз: Ганин, Юньга.
Космӧс (Юсьваӧ усян ю)

Космӧс (рочӧн Космоска) — неыджыт юок Перем ладорись Коми кытшын, Юсьвалӧн вож.
Юыслӧн кузяыс – ? км. Бассейныс – ? км² ыжда. 
Ваыс кынмӧ октяб помын, а оссьӧ – апрель помын.
Косма ты

Косма ты — Коми Республикаись Чилимдін районын ты. Татчӧ лӧсьӧтӧмась ихтиология сьӧрті заазник.
Тыыс кулӧ Косма ю бассейнын, Нонбур грездсянь 184 км ылынаын. Ыждаыс – 12,6 км², кузя – 14 км, пасьта – 3–4 км, шӧрӧт пыдына – 3 метра, медджуджытін – 14 м. 
Косма тыӧ усьӧ Засарайка ю.
Тыын олӧ быдкодь чери: пелядь, нельма, чир, сиг, ряпушка, ком, кельчи, ельчик, ёді, ёкыш, дарга, налим.
Косья (ю)

Косья — неыджыт ю Перем ладорись Коми кытшын, Кӧсвалӧн шульга вож.
Косьялӧн кузяыс – 25 км. Бассейныс – 187 км² ыжда. 
Юыс кынмӧ октяб помын, а оссьӧ – апрель помын. 
Медыджыт вожыс – Омен ю.
Косья уссёын сулалӧ Мараты посёлок.
Котелинка (ю)

Котелинка — неыджыт юок Перем ладорись Коми кытшын, Кӧсваӧ усян Лолӧглӧн шульга вож.
Котелинкалӧн кузяыс – ? км. Бассейныс – ? км² ыжда. 
Ваыс йысялӧ октяб помын, а оссьӧ – апрель помын. 
Ю дорын олан иннэз абуӧсь.
Коча посадму

Коча посадму (рочӧнжык: Большекочинскӧй сельскӧй поселеннё) — веськӧтлан юкӧт Перем ладорись Коми кытшын, Кӧчладор районас. 
2009' во кежӧ татӧн вӧлі ӧтік посад да даскуим грезд (деревня). Олісссес – 1228 морт, кӧдна видзӧны 428 горт. 
Шӧрин – Ыджыт Коча посад, кытӧн олӧны посадмуись невна не джын отирыс – 564 морт.
Юралісьыс: Рискова Мария Александровна
Посадмуись веськӧтланлӧн адрес: 619331, Ыджыт Коча.
Тел. 8 (34293) 9–24–15
Коча посадмуись ӧння оланіннэз:
Краснодар

Краснодар — этӧ кар Рочмуын, Краснодар ладорлӧн канкар.
Краснояр ладор

Краснояр ладор () — веськӧтлан юкӧт Рочмуын, Роч Федерация . Пырӧ Сибир федерал кытшӧ.
Канкарыс – Краснояр.
Краснояр ладор – Рочмуас ыжда сьӧрті мӧд регион, сысся гырисьжык токö Якутму. 
Веськӧтлан юкӧт Краснояр муас лӧсьӧтӧмась 1934' декаб 7' лунӧ, кӧр сэкся Рытвыв Сибир ладорись да Асыввыв Сибир ладорись мукӧд муээз вӧлісӧ ӧтлаӧтӧмӧсь. Одзжык (1822'—1925' воэзӧ) эта жӧ мувывторын вӧлі Енисей губерния. 
Краснояр ладорӧ 2007' восянь пырӧны кык кӧркӧся автономия: Таймыр (Долган-Яран) кытш да Ӧвӧнки кытш.
География.
Краснояр ладӧр куйлӧ Сибир шӧрын, Енисей ю бассейнын. Босьтӧ Роч муись 13,86 %. 
Ойвылын Краснояр ладорыс петӧ саридз дорӧ, татӧн куйлӧны Ойвыв йыа океан бердісь Кара саридз да Лӧпта саридз.
Ордчӧн Краснояр ладоркӧт куйлӧны: асыввылын – Якутму да Иркут лапӧв, лунвылын – Тыва, Хакасму, Кемеров да Томва лапӧввез, рытвылын – Йӧгра кытш да Ямал Яран кытш.
Кресення

Кресе́ння (комиӧнжык: е́нлун) — медбӧрья лун недель вылас, овлӧ пывсянлун да вильлун коласын.
Кривощёкова-Гантман Антонина Семёновна

Кривощёкова-Гантман Антонина Семёновна (1921–1995) — коми лингвист, доцент. Туяліс перем коми кыв, унажыксӧ ономастика. Филология сьӧрті кандидат.
Олантуй.
Кривощёкова Тоня чужöма 1921' август 17' лунӧ Юсьва районісь Виджӧв . Помалöма Кудымкарись педагогика сьӧрті училищё, 1939' воын сійö ыстöмась велӧтчыны Ленинградӧ университетӧ чудь-йӧгра кыввез сьӧрті факультет вылӧ. Айму понда ыджыт косясян коста уджалöма медсойӧн блоктруйтӧм Ленинградын. Университетсӧ помалӧм бӧрын велӧтчöма аспирантураын. 
1952' годö дорйис кандидат ним шедтан диссертация «Словарный состав и словоизменение иньвенского диалекта коми-пермяцкого языка» темаöн. 
Уджаліс перво Кудымкарас велӧтіссез институтын, а 1955' воын вуджис Перемас педагогика сьӧрті институтö, кытӧн самöй оссис перем коми. Эстӧн сія уджаліс 30 годся дыржык. 
Небӧггез.
Лӧсьӧтіс студенттэз понда велӧтан да отсасян небӧггез, туйдӧтан литература да программаэз. Гижис 90 гӧгӧр статья. Сылӧн туялан редакция да соавторствоын петісӧ учебниккез. Ӧтлаын Р. М. Баталовакӧт сія лӧсьӧтіс «Коми-пермяцкӧй орфографическӧй словарь» да «Коми-пермяцко-русскӧй словарь».
Ошканпасэз.
Педагоггезӧс велӧтӧм-лӧсьӧтӧм понда да ассис наука удж пуктӧм понда наградитӧм «Отличник народного просвещения РСФСР» значокӧн да сизим медальӧн.
Кубень (Юсьва район)

Кубе́нь (рочӧнжык Кубенё́ва) — Перем ладорись Коми кытшын, Юсьва районас грезд (деревня). Грездыс сулалӧ Истер ю дорын.
Кубеньныс пырӧ Карпов посадмуӧ.
Кува (Иньваӧ усян ю)

Кува́ — ыджыткодь ю Перем ладорись Коми кытшын, Иньвалӧн шульга вож.
Кувалӧн кузяыс – 100 км. Бассейныс – 872 км² ыжда. 
Ваыс кынмӧ октяб помын, а оссьӧ – апрель помын. 
Кувалӧн медыджыт вожжес –
веськытланьсянь:
шульгаланьсянь:
Куваӧн шусьӧ сідзжӧ Кува ю дорын сулалан ыджыт посад.
Кува посадся ю пӧлӧн кыссьӧны грезддэз (деревняэз): Ыджыт да Учӧт Сидӧр, Пиктовка, Васюк, Мальцов, Силин, Кузьва, Митёв, Першин, Метшкӧр, Дёмина да посад Отёв.
Кува уссёын сулалӧ Кудымкар.
Кува (Кудымкар район)

Кува́ — Перем ладорись Коми кытшын, Кудымкар районісь Белоёв посадмуын ыджыт посад. Куйлӧ Кудымкарсянь асыввылӧ 40 км ылынаын, Кува ю дорын, Кӧчкар ю уссёын. Кӧркӧ татӧн вӧлі Кува сельсоветлӧн шӧрин.
Туйез.
Кува посадын öні лыддьöны 25 :
Кузьва (Куваӧ усян ю)

Кузьва — неыджыт ю Перем ладорись Коми кытшын, Кувалӧн веськыт вож.
Кузьвалӧн кузяыс – 34 км. Бассейныс – 80 км² ыжда. 
Ваыс кынмӧ октяб помын, а оссьӧ – апрель помын. 
Ю дорын сулалӧны грезддэз: Важ Кузьва, Александровчи, Сергеёв.
Кузьва (Кудымкар район)

Ку́зьва — Перем ладорись Коми кытшын, Кудымкар районісь Белоёв посадмуын грезд (деревня). Сулалӧ Кува ю дорын.
Ним йылісь.
Эттшöм ним сетöм сійöн, мыля эта деревняын Кува ю öддьöн кузь. Но позьö и мöднёж вежöртны: отирыс татчö локтöмась Кузьва ю дорсянь, кытöн öні сулалö Важ Кузьва грезд.
Янсалöм.
Кузьваын эм сэтшöм торрез: 
Туйез.
Кузьваын öні лыддьöны дас :
Отир.
Отирыс унажыксö гишшöны Ермаков, Плотников...
Куим порсьпиян

Куим порсьпиян () — этӧ му югыт пасьта тӧдса мойд (сказка) челядь понда.
Купрӧс посадму

Купрӧс посадму (рочӧнжык: Купросскӧй сельскӧй поселеннё) — веськӧтлан юкӧт Перем ладорись Коми кытшын, Юсьва районас. Аркмис кӧркӧся Купрӧсскöй, Киминскöй, Крыкалёвскöй, Аксёновскöй да Тукачёвскöй сельсоветтэзісь муэз ӧтлаӧтӧмӧн.
2009 во кежӧ татӧн вӧлі нёль посад, кык посёлок да 33 грезд (деревня). Оліссез — 3300 морт, гортвидзаннэз 1257-а.
Посадмуись шӧрин — Купрӧс посадын. Веськӧтланлӧн телефоныс (834246) 2–53–32. 
Юралісьыс — Боталова Людмила Анатольевна
Купрӧс посадмуись олан иннэз:
Купрӧска (ю)

Купрӧска — неыджыт юок Перем ладорись Коми кытшын, Иньвалӧн шульга вож.
Юыслӧн кузяыс – ? км. Бассейныс – ? км² ыжда. 
Ваыс кынмӧ октяб помын, а оссьӧ – апрель помын. 
Ю дорын сулалӧ Купрӧс посад.
Курӧг

Курӧг () — сія кай, гортся пӧтка.
Курув

Курув ("Курӧг кар") — этія посад Польшаын, Люблин воеводствоын.
Курул

Курул (язьвин: "Курул, Пөршөкова"; ) — этӧ грезд Рочмуын, Перем ладорлӧн Вишера районын.
Курык мари кыв

Курык мари кыв (рочӧнжык: горномарийскӧй язык) — мари кывлӧн районнӧй вариант, кӧдӧ зорӧтӧны Мари Республикаись кынымкӧ лунвыв районнэзын. Курык мари кыв ӧтлаын мари кывлӧн олык варианткӧт да роч стандарт кывкӧт лыддиссьӧ каналан кывнас Мари Республикаын.
Мари отир, кӧдна баитӧны мари кыв вылын курык вариант сьӧрті – 36,8 сюрс мымда морт.
Куч (ю)

Куч (сідзжӧ Кутш, рочӧн Куча) — неыджыт юок Перем ладорись Коми кытшын, Иньвалӧн веськыт вож.
Юыслӧн кузяыс – ? км. Бассейныс – ? км² ыжда. 
Ваыс йысялӧ октяб помын, а оссьӧ – апрель помын. 
Куч дорын сулалӧ Алям грезд.
Кушмановка (Исаковкаӧ усян ю)

Кушмановка — неыджыт юок Перем ладорись Коми кытшын, Метшкӧрӧ усян Исаковкалӧн шульга вож.
Юыс – ? км кузя. Бассейныс – ? км² ыжда. 
Ваыс кынмӧ октяб помын, а оссьӧ – апрель помын. 
Ю дорын олан иннэс абуӧсь.
Куштыв (Юсьваӧ усян ю)

Куштыв (рочӧн Куштылка) — неыджыт юок Перем ладорись Коми кытшын, Юсьвалӧн шульга вож.
Юыслӧн кузяыс – ? км. Бассейныс – ? км² ыжда. 
Ваыс кынмӧ октяб помын, а оссьӧ – апрель помын.
Кыв

Кыв (язьвин "көл") — этӧ пас система.
Кывлад

Кывлад — отир кывлӧн тэчас. Кыв ладсӧ туялӧ грамматика. Кывлад видзӧ ас пытшкын шуаннэсӧ (торья кыввесӧ) аркмӧтан формаэз, шуаннэзлісь вежласян формаэз, да шуаннэсӧ йитан структураэз. Одзза юкӧтыс шусьӧ кываркмӧм (cійö велöтö дериватология), мӧдыс – кыввежлалӧм (сійö велöтö морфология), куимӧтыс – кывйитӧм (сійö велöтö синтаксис).
Форма да йитчан туйез сьӧрті ӧткодь шуаннэс кывладын чукӧртчӧны сёрниторрезӧ. Коми кылын быдсӧн дас сёрнитор. Вита асвынаӧсь: эманим, тӧдчанним, лыдним, тӧдчанкыв, кадакыв, мукӧдыс – отсасянаӧсь: нимвежлас, торок, йитӧс, ыкӧстан, серкыв.
Шуаннэз (торья кыввез) йитчӧны кывтэчассэзӧ да сёрникузяэзӧ.
Кывтэчас

Кывтэчас — кык нето унажык асвына шуан, кӧдна йитчӧмӧсь вежӧртас ладорсянь да кыв лад сьӧрті. Кывтэчассӧ велӧтӧ-туялӧ синтаксис.
Быд асвына шуан кокнита йитсьӧ мӧдік шуаннэзкӧт. Сідз, кыв ыб позьӧ йитны кыввезкӧт: "паськыт" ("паськыт ыб"), "гӧрӧм" ("гӧрӧм ыб"), "айлӧн" ("айлӧн ыб"). Кыввез "паськыт", "айлӧн" йитсикӧ увтыртчӧны кывлӧ "ыб".
Йитсьӧм, кӧр ӧтік кыв видзӧ мӧдсӧ ас увтын, шусьӧ увтыртанӧн. Увтыртан йитсьӧмлӧн куим нёж: веськӧтлӧм, кышасьӧм, лӧсялӧм.
Эттшӧма йитсьӧм кыввез и аркмӧтӧны кывтэчассэз.
Кывтэчас, кыдз и торья кыв, мыччалӧ кытшӧмкӧ эмтор, керӧм нето тӧдчан. Но керӧ этӧ сія утлянножык, пыдынжыка: "лун" и "кузь лун"; "мича" и "зэв мича"; "мунны" и "мунны перыта"; "локны" и "сьылӧмӧн локны"; "мийӧ" и "мийӧ быдӧнным".
Кывтэчасӧ йитчӧны видзан кыв и кӧртыштӧм кыв, шуам: "кузь лун" — "лун (кытшӧм?) кузь"; "зэв мича" — "мича (кыдз?) зэв"; "мунны перыта" — "мунны (кыдз?) перыта"; "сьылӧмӧн локны" — "локны (кыдз?) сьылӧмӧн"; "мийӧ быдӧнным" — "мийӧ (киннэз?) быдӧнным".
Кывтэчассэз асланыс состав сьӧрті овлӧны ӧтпӧвсаӧсь и унапӧвсаӧсь.
Ӧтпӧвса кывтэчас сулалӧ кык асвына кылісь. 
Шуам: "гижис мамыслӧ", "мунны ты дорӧт" 
Унапӧвса кывтэчас аркмӧ ӧтпӧвсасӧ паськӧтӧмсянь.
Шуам: "чожа гижис мамыслӧ", "рытнас мунны ты дорӧт"
Кыдз калитчис сталь

Кыдз калитчис сталь:
Кыдззакар

Кыдззака́р — Перем ладорын ыжда сьöрті мöдік кар, кöда аркмöтö торья Кыдззакар каркытш.
Кыдзыс (Лолӧгӧ усян ю)

Кыдзыс — неыджыт юок Перем ладорись Коми кытшын, Кӧсваӧ усян Лолӧглӧн веськыт вож.
Кыдзыслӧн кузяыс – 38 км. Бассейныс – 187 км² ыжда. 
Ваыс йысялӧ октяб помын, а оссьӧ – апрель помын. 
Юыс уссёын сулалӧ Сосновка посёлок.
Кыксостава сёрникузя

Кыксостава сёрникузя (двусоставнӧй предложеннё) – сэтшӧм сёрникузя, кӧдалӧ подсӧ аркмӧтӧны кык видзан юкӧт (юракыв да висьтас), мӧднёж шуны, сыын кык состав: юракывлӧн состав да висьтаслӧн состав.
Сідз, сёрникузяын "Недыр кыссис гожся дженыт ой" юракывлӧн состав: "гожся дженыт ой"; висьтаслӧн состав: "недыр кыссис".
Кыдзи сёрникузяын юракыв сулалӧ висьтас одзын, сэк эта лоас веськыт арта юкӧттэзӧн сёрникузя. 
Шуам: "Зонка пукаліс ю дорын"
Кыдзи висьтас сулалӧ юракыв одзын, сёрникузя шусьӧ мӧдӧрӧ арта юкӧттэзаӧн.
Шуам: "Ю дорын пукаліс зонка".
Кырдым (ю)

Кырдым () — неыджыт юок Перем ладорись Коми кытшын, Иньвалӧн веськыт вож.
Юыслӧн кузяыс – 35 км. Бассейныс – 55 км² ыжда. 
Ваыс йысялӧ октяб помын, а оссьӧ – апрель помын. 
Ыджытжык вожжес – Вошор, Васташор.
Кырдымка дорын сулалӧ Крыкалёв посад да Урман грезд (деревня).
Кырйыв

Кырйыв (язьвин: "Көрйөл"; ) — этӧ грезд Рочмуын, Перем ладорлӧн Вишера районын.
Кышасьӧм

Кышасьӧм (примыканнё) — этӧ кывтэчасын кыввезлӧн сэтшӧм йитсьӧм, кӧр кӧртыштӧм кылыс йитсьӧ видзаныскӧт смысл сьӧрті.
Кышасьӧмӧн коми кылын йитсьӧны: тӧдчанкыввез ("бура овны"); деепричассёэз ("мунны тэрмасьӧмӧн"); мездӧм формаа кадакыв ("лӧсьӧтчыны ӧктыны"); эманиммез ("йӧрнӧс сос"); тӧдчанниммез ("рӧма тулыс"); причассёэз ("пышшалісь мӧс"); нимвежлассэз ("тіян удж"); лыдниммез ("дасӧт класс", "нёль кыв").
Кышка (Кӧчладор район)

Кы́шка — Перем ладорись Коми кытшын, Кӧчладор районісь Кӧч посадмуын грезд (деревня). 
География.
Кышкаыс сулалӧ Кӧч посадсянь асыввылӧ 7 км ылынаын, Томшор йыввезын.
Ордча грезддэз.
Кышкасянь рытвылын куйлӧ посадмуись шӧрин Кӧч посад, ойвыв-асыввылас — Ыджыт Пальник, лунвыв-асыввылын — Сэпӧль, лунвыв-рытвылын Пӧлӧзайка. Томшор кузя кӧ лэдзчыны, петӧ Палькояг грезд.
Янсалöм.
Кышкаын куим тор:
Туйез.
Кышкаас öні лыддьöны 4 :
Отир.
Олӧны Кышкаын кы́шкинчи. 2009 во пондӧтчикӧ нія вӧлісӧ 220 морт, кӧдна видзисӧ 58 горт. Эта невна етшажык 1970 во сьӧрті, кӧр татӧн олӧма 266 морт.
Лӧсялӧм

Лӧсялӧм (согласованнё) — этӧ кывтэчасын кыввезлӧн йитсьӧм, кӧр кӧртыштӧм кылыс сувтӧтсьӧ сія жӧ лыддянын, либо мортінын, либо кӧртасын, кӧдаын сулалӧ видзаныс.
Шуам, "мийӧ асьным" кывтэчасын "асьным" кыв лӧсялӧ "мийӧ" кывкӧт у. л., нимт. п., 1 м.; "воннэс кыкнанныс" кывтэчасын "кыкнанныс" кыв лӧсялӧ "воннэс" кывкӧт у. л., нимт. п., 3 м.
Латвия

Латвия (ас кыв вылын: Latvija) — учӧтик канму Асыввыв Европаын, Балты саридз дорын. Канмуыс Латвияат аркмис 1918 годӧ, но 1940-1941 да 1944-1991 воэзӧ сія вӧлі пыртӧм СССР пытшкӧ, а 1941-1944 – Куимӧт рейхӧ. Бӧр мезмыт канмуӧн Латвия лоис вӧлись 1990 годӧ, Советскӧй Союз разьсикӧ.
Талун Латвия межаасьӧ нёль канмукӧт: лунвылас сысянь куйлӧны Беларусь да Летува, асыввылас Рочму да ойвылас Эстму. Рытвылас Латвия петӧ Балты саридз дорӧ.
Ленинск посадму

Ленинск посадму (рочӧнжык Ленинскӧй сельскӧй поселеннё) – веськӧтлан юкӧт Перем ладорись Коми кытшын, Кудымкар районас. 
2009' во кежӧ татӧн вӧлі 50 оланiн: куим посад (Вертюсва, Ленинск, Полва) да 47 грезд (деревня). Оліссез – 3555 морт, кӧдна видзӧны ? горт. 
Посадмулӧн шӧрин – Ленинск посадын, кытӧн 2009' годӧ олісӧ 560 морт.
Посадмуись веськӧтланлӧн адрес: 619543, Перем ладорись Коми кытш, Кудымкар район, Ленинск посад, Попов туй, 9. Тел. (34260) 3-24-60.
Юралісьыс: Зубов Василий Фролович
=Ленинск посадмуись ӧння грезддэз =
= Ӧшмӧссэз =
Летува

Летува нето Литванму (ас кыв вылын: Lietuva, ) — учӧтик му Асыввыв Европаын, Балтикаын. Муыс Летуваат аркмӧма XIII векын, а сэсся отирыс шедлӧмась йӧз кипод увтӧ. Летува лоис мезмыт муӧн вились 1918 годӧ, но 1940 воын сійӧ пыртӧмась СССР-ӧ, кӧда увтісь сія мезмис вӧлись 1990 годӧ.
Талун Летувакӧт ордчӧн куйлӧны то кытшӧм муэз: Беларусь лунвылын, Польска да роч анклав Калининград лапӧв рытвылын, Латвия асыввылын. Летува – саридздорся му, ойвылас сія петӧ Балты саридз дорӧ.
Лецебург

Лецебу́рг нето Ыджыт Герцогство Лецебу́рг (, лец.: "Groussherzogtum Lëtzebuerg", , нем.: "Großherzogtum Luxemburg") — учӧтик канму Рытвыв Европаын, куим ыджытжык канму коласын: асыввылас сысянь куйлӧ Немечму, рытвылас – Франс да ойвылас – Белгия. Саридз дорӧ Лецебург оз пет.
Герцогство пырӧ – ӦВК-ӧ да Ӧтласа Европаӧ.
Лив кыв

Лив кыв (лив: "līvõ kēļ") — урал вужись чудь-йӧгра группаись неважын öшöм ни кыв
Лисвень

Лисвень () — пожум котырись лысъя пу увтыр.
Лихачёв Михаил Павлович

Лихачёв Михаил Павлович (1901—1937) — коми отирлӧн паськыта тӧдса гижись, медодзза коми романлӧн автор. Гижис перем комиӧн. Перем коми литературалӧ под пуктіссезісь ӧтік.
Олантуй.
М.П. Лихачёв чужис Кудымкар районісь Йӧг посадын.
1919 воӧ помаліс Юсьваын велӧтіссезлісь семинария, велӧтіс школаын, ветліс армияӧ. 1921-1930 воэзӧ уджаліс ас посадісь пондӧтчан школаын юралісьӧн, окроноын инспекторӧн, округись газетаын корреспондентӧн. 1930 воӧ муніс велӧтчыны Мӧскваӧ редактор-издатель институтӧ, велӧтчикас уджаліс СССР-ись йӧз понда медшӧрӧт издательстволӧн Коми секторын. 1933 восянь — окрисполкомлӧн туялан бюроын, велӧтіс Кудымкарись педучилищёын коми литература сьӧрті. 1934 воын сійӧ босьтісӧ СССР-ись гижиссез йитӧтӧ. 
Шедöм репрессия ултö 1937 воö и вöлi вийӧм. 1956 воö сiйö реабилитируйтiсӧ. Сы нимӧн шуисӧ округись библиотека да Кудымкарын ӧтік öтöр.
Лихтенштайн

Лихтенштайн ( [ˈliːçtənʃtaɪn]) — учӧтичок (160 км²) канму Европа шӧрын, Альпа керӧссэзын. Куйлӧ Швейцарму да Австрия коласын. Саридз дорӧ оз пет.
Экономикаын да политикаын лӧсялӧ Швейцармукӧт.
Лобоз (Кӧчладор район)

Лобоз — Перем ладорись Коми кытшын, Кӧчладор районісь Кӧч посадмуын грезд (деревня). 2006 воӧдз сія вӧлі Кӧч сельсоветын.
География.
Лобозыс сулалӧ Кӧч посадсянь лунвыв-рытвылӧ 10 км ылынаын.
Ордча грезддэз.
Лобозыскӧт топ, рытвыв дорас, сулалӧ Петрушин грезд, сы сайын 1,5 км ылынаын — Гаинчи. Асыввылас трак кузя петӧ Каз грезд, сы сайын — Дурӧв да Шорша. Ойвыв-асыввылын, куим километра ылынаын — Шипичинчи грезд. 
Отир.
Лобозын оліссезлӧн лыдыс медбӧрья нёльдас годӧн чинӧма кыкись. 2009 во пондӧтчикӧ татӧн олісӧ 62 морт, кӧдна видзисӧ 22 горт, кӧть эшӧ 1970 годӧ грездас вӧлі 121 морт.
Ловпу

Ловпу () — кӧрусяна пуэзлӧн нето куссэзлӧн увтыр, кӧда пырӧ кыдзкодььӧммез (Betulaceae) котырӧ. Эм 30 мымда вид этія пуыслӧн.
Ловпуэз быдмӧны Ойвыв джыншарись шӧркодь паськытаэзын, а сідзжӧ Андаэзын. Мукӧд видыс вовлӧ Бенгалмуӧдз да Ойвыв Вьетнамӧдз, но пантасьӧны нія дзир керӧссэзын. Ойвылас мукӧд видыс сибӧтчӧ вӧртундраӧдз да тундраӧдз, а керӧссэзын кайлӧ субальпа отӧдз. 
Мукӧд коми диалекттэзын ловпусӧ шуӧны вовпу, лолпу, дубпу, сӧспу, волька.
Коми мифологияын ловпуыс – морт ловвэзлӧн оланін.
Лолӧг (ю)

Лоло́г – ыджыкодь ю Перем ладорись Коми кытшын, Кӧсвалӧн шульга вож.
Лологлӧн кузяыс – 230 км. Бассейныс – 2397 км² ыжда. 
Ваыс йысялӧ октяб помын, а оссьӧ – апрель помын. 
Ю дорын сулалӧны олан иннэз: Усь Силайка, Серва, Сергеевскӧй, Сосновка, Вылісь Лёль.
Лологлӧн ыджытжык вожжез:
Шульга ладорись:
Веськыт ладорись:
Лолым (ю)

Лолым — неыджыт ю Перем ладорись Коми кытшын, Кӧсвалӧн веськыт вож.
Лолымлӧн кузяыс – 100 км. Бассейныс – 437 км² ыжда. Кывтытас вадӧрыс нюрсялӧм.
Юыс кынмӧ октяб помын, а оссьӧ – апрель помын. 
Медыджыт вожыс – Коколь ю.
Лондон

Лондон ( ) — Ыджыт Бритмулӧн канкар. Олӧны татӧн 7,6 млн морт. Европа ӧтувтчӧмын сія мӧдік кар оліссез лыд сьӧрті. Муыслӧн куимӧт тор кыным куйлӧ вӧррез, парккез, саддэз, юэз да тыэз увтын.
Лопан (ю)

Лопан — неыджыт ю Перем ладорись Коми кытшын, Кӧсвалӧн веськыт вож.
Лопанлӧн кузяыс – 125 км. Бассейныс – 382 км² ыжда. Вадорыс уналаті нюрсялӧм.
Юыс йысялӧ октяб помын, а оссьӧ – апрель помын. 
Ыджытжык вожжес – Дый да Язинеч.
Лопан дорын сулалӧ Усь Пышья посёлок, да кӧркӧся грезддэз: Шагаёв, Мосин, Булыч.
Лопва (Метшкӧрӧ усян ю)

Лопва — неыджыт ю Перем ладорись Коми кытшын, Куваӧ усян Метшкӧрлӧн шульга вож.
Метшкӧркӧт ӧтлаасьтӧдз Лопва котӧртӧ туй Метшкӧрысся невна кузьжыкӧ, этасянь эм быдкодь мненнёэз сы йылісь, кӧда юыс кӧдаӧ усьӧ. 
Лопвалӧн кузяыс 40 км гӧгӧр. Бассейныс – ? км² ыжда. 
Ваыс кынмӧ октяб помын, а оссьӧ – апрель помын. 
Медыджыт вож, Сывва, усьӧ Лопваӧ шульгаланьсянь.
Лопваыс петӧ Метшкӧрӧ невночки лунланяс Белоёв посадсянь.
Ю дорын сулалӧны грезддэз: Печера, Коурова, Осиповчи, Вопадор, Паль, Шадрин, Гӧрдин, Анань, Бражкин.
Лопва (ю)

Лопва — ыджыткодь ю Перем ладорись Коми кытшын, Кӧсвалӧн веськыт вож.
Лопвалӧн кузяыс – ? км. Бассейныс – 749 км² ыжда. 
Юыс кынмӧ октяб помын, а оссьӧ – апрель помын. 
Вожжес коласын медыджытыс – Зула ю.
Лопва дорын сулалӧ Юрла посад.
Лоч (ю)

Лоч — неыджыт юок Перем ладорись Коми кытшын, Кӧсвалӧн веськыт вож.
Лочлӧн кузяыс – 26 км. Бассейныс – 175 км² ыжда. 
Ваыс йысялӧ октяб помын, а оссьӧ – апрель помын. 
Ю дорын сулалӧ Лочсай посёлок.
Луда (ю)

Луда — неыджыт ю Перем ладорись Коми кытшын, Иньваӧ усян Велвалӧн шульга вож.
Юыслӧн кузяыс – ? км. Бассейныс – ? км² ыжда. 
Ваыс кынмӧ октяб помын, а оссьӧ – апрель помын. 
Луда дорын олан иннэз абуӧсь.
Луздор район

Луздор район () — Коми Республикалӧн муниципал юкӧт (муниципал район). 
Веськӧтлан шӧрин — Абьячой посад, кӧда сулалӧ Сыктывкарсянь 189 км ылынаын.
География.
Луздор район — Коми Республикаас самӧй лунвылын. Мувывторыслӧн ыжда — 13168 км².
История.
Район аркмӧма июль 15 лунӧ 1929 годӧ, а февраль 10 лунӧ 1935 воӧ сыись торйӧтісӧ Летка район, шӧриныс Летка посадын. 1963 годӧ Луздор да Летка районнэсӧ ӧтлаӧтӧмась.
Отир.
Олӧны районас 24,7 сюрс морт. 60 %-ся унажык — комиӧсь. Нысся эм эшӧ мӧдік 19 чужанвужа йӧзыс. Район му вылас эм видз-мууджаліссезлӧн 90 олан ин.
Веськӧтлӧм.
Район вылын юралісьыс – Кузнецов Василий Павлович. Веськӧтланыслӧн адрес: 168130, Луздор район, Абьячой посад, Мир туй, 76. Факсыс: (82133) 215-14.
Янсалӧм.
Районын 16 посадму.
Оланіннэз.
Ӧні Луздор районын 90 оланін: 14 посад, 16 посёлок да 60 грезд (деревня).
Транспорт.
Асфальтӧсь автотуйезлӧн ӧтласа кузяыс районас 400 км -ся унажык (нето быдыслӧ ветлыны позяна туйез коласісь 70 %).
Лунвыв

Лунвыв — одна из четырёх сторон света. На Юге находится Солнце в полдень (в северном полушарии).
Коми пас — Л, отиркостись — S ("south").
Лунвыв Березовка (ю)

Лунвыв Березовка — неыджыт юок Перем ладорись Коми кытшын, Кӧсваӧ усян Лолӧглӧн шульга вож.
Лунвыв Березовкалӧн кузяыс – ? км. Бассейныс – ? км² ыжда. 
Ваыс йысялӧ октяб помын, а оссьӧ – апрель помын. 
Ю дорын олан иннэз абуӧсь.
Лунвыв Европа

Лунвыв Европа (рочӧнжык: "Южнӧй Европа", ит.: "Europa meridionale", исп.: "Europa del Sur", эл.: "Νότια Ευρώπη") — Европалӧн лунвыв тор, кытчӧ унажыксӧ пыртӧны: Пиреней кӧдж, Апеннин кӧдж да Балкан кӧдж, а сідзжӧ Франсмулісь лунвыв тор да Мушӧр саридзись ыджытжык діэз. 
Ӧтлаасьӧм Войтыррез сьӧрті Лунвыв Европаын куйлӧны 17 канму:
Лунвыв Европаын мукӧдкоста сідзжӧ лыддисьӧны: